Elīna Pinto
Elīna Pinto (dzimusi Elīna Dzalbe 1981. gada 24. maijā) ir Latvijas publiskās pārvaldes speciāliste, pilsoniskā un latviešu diasporas aktīviste, kā arī politiķe. Kopš 2023. gada bija komunikācijas un partnerību vadītāja Eiropas Komisijas pārstāvniecībā Luksemburgā. Kopš 2021. gada — latviešu diasporas pētnieku, uzņēmēju un profesionāļu kustībā "Ekonomiskā sadarbība un investīcijas Latvijai" valdes locekle, vadot starptautisko organizāciju profesionāļu domnīcu. 2023. gada 11. maijā partija "Progresīvie" izvirzīja Elīnu Pinto par amata kandidāti 2023. gada Latvijas prezidenta vēlēšanās.